
ТЕХНИЧЕСКА СПЕЦИФИКАЦИЯ

за доставка


ОТНОСНО:	Доставка на компресори за въздух, реф.№ 26ИП-Р50А070

обособена позиция № 2: Доставка на два броя компресори за въздух за нуждите на площадка Белене


1. ВЪВЕДЕНИЕ
За обезпечаване изпълнението на бояджийски работи при преконсервация на оборудване с дълъг цикъл на производство /ОДЦП/, съхранявано на площадка Белене и при провеждане на ремонтни и профилактични работи по сгради и съоръжения на площадка Белене, възникна необходимост от доставка на електрически компресори за въздух за захранване на бояджийски пистолети. 

2. ОБХВАТ НА ОБЩЕСТВЕНАТА ПОРЪЧКА
Обхватът на обществената поръчка включва доставка на два броя електрически компресори за въздух с технически параметри, описани в таблицата по т.4.1.1.   

3. СЪЩЕСТВУВАЩО ПОЛОЖЕНИЕ
На площадка Белене се извършват дейности по преконсервация на съхраняваното оборудване с дълъг цикъл на производство /ОДЦП/, съгласно изискванията на заводските инструкции. Технологичните операции по преконсервация включват поправка на участъци с повредено лаково-бояджийско покритие по външните повърхнини на изделията. Провежданите ремонтни и профилактични работи по сгради и съоръжения на площадка Белене също налагат извършване на бояджийски работи. Нанасянето на лаково-бояджийските покрития се извършва основно с бояджийски пистолети, захранвани със сгъстен въздух от преносими електрически компресори. Наличните компресори в отдел ТОП Белене са доставени в периода 1998 г. – 2004 г., експлоатирани са повече от 20 години, ремонтирани са многократно и към настоящия момент са напълно амортизирани и не подлежат на ремонт. Това наложи през 2025 г. да бъде извършена  в спешен порядък доставка на два броя нови компресори, поради възникнала неотложна необходимост.
За постигане на оптимална ефективност при извършване на бояджийски работи на площадка Белене е необходимо да бъдат закупени още два компресора за въздух за захранване на бояджийски пистолети, с което да се продължи безпроблемното осъществяване на процеса по преконсервация на съхраняваното ОДЦП, както и поддържането на самата площадка.

4. ТЕХНИЧЕСКИ ИЗИСКВАНИЯ КЪМ ДОСТАВКАТА
4.1. Технически изисквания към доставените стоки, включително и качеството
4.1.1. Технически изисквания към стоките
Техническите характеристики на стоките по т. 2 са описани в представената по-долу таблица, както следва:
Компресори за въздух – 2 броя
	№ п/р
	Технически характеристики на компресорите
	Мерна единица
	Стойност, включително

	
	
	
	min
	max

	1. 
	Тип – бутален компресор за въздух, с електрическо захранване
	-
	да

	2. 
	Мощност
	W
	1800
	-

	3. 
	Напрежение
	V
	220
	240

	4. 
	Максимално работно налягане
	бар
	8
	-

	5. 
	Обем на съда за събиране на въздух
	л
	50
	-

	6. 
	Максимален дебит на въздуха
	л/мин.
	190
	-

	7. 
	Регулатор на налягането
	-
	да

	8. 
	Манометър за налягане
	-
	да

	9. 
	Тегло
	кг
	-
	40



4.1.2. Технически изисквания към маркировката
Маркировката трябва да отговаря на изискванията на Наредба за маркировката за съответствие (обн. ДВ. бр.69 от 2005 г., изм. ДВ. бр.66 от 2006 г.). В допълнение към символа СЕ, компресорите трябва да имат заводска табела с технически данни, заводски номер и година на производство.

4.1.3. Технически изисквания към окомплектовката и опаковката 
Всеки доставен компресор трябва да бъде придружен със следната документация: паспорт и/или сертификат, инструкция за експлоатация на български език, гаранционна карта.
Опаковката на компресорите е задължение на Изпълнителя. Тя трябва да гарантира тяхната цялост и предпазване от механични повреди и/или деформации по време на транспортиране и съхранение на склад.

4.1.4. Технически изисквания към транспортирането
Спазване указанията на производителя, надеждно укрепване върху транспортното средство с цел недопускане на повреди и дефекти при транспортирането.

4.1.5. Технически изисквания към обучение, монтаж и въвеждане в експлоатация
Неприложимо за предмета на поръчката.

4.2.  Изисквания към доставените стоки за опазване на околната среда и климата
При извършване на дейностите по изпълнението на поръчката, Изпълнителят е задължен да спазва разпоредбите на действащите на територията на страната нормативни актове, в това число Закона за опазване на околната среда, Закона за управление на отпадъците, подзаконовите актове по тяхното прилагане и приложимите стратегии, планове и програми за опазване на околната среда.

4.3. Изисквания към доставените стоки за осигуряване на здравословни и безопасни условия на труд
Изпълнителят се задължава да спазва всички приложими към дейностите по доставка на компресорите вътрешноведомствени правила и инструкции на Възложителя по отношение на осигуряване на здравословни и безопасни условия на труд.

4.4. Гаранционен срок на доставените стоки 
Гаранционният срок на доставените компресори да бъде не по-малък от 12 месеца, считано от датата на подписване на двустранен приемо-предавателния протокол за извършената доставка, без забележки.

5. УСЛОВИЯ ЗА ИЗПЪЛНЕНИЕ НА ПОРЪЧКАТА

5.1. Срок, място и условия за доставката
5.1.1.  Срокът за изпълнение на поръчката е до 60 календарни дни, считано от  деня, следващ датата на получаване на възлагателно писмо, изпратено от Възложителя. 
5.1.2.  Доставката на компресорите да се извърши до адрес: гр. Белене, площадка „АЕЦ Белене“. 

5.2. Контрол на доставката при получаването ѝ
Приемането на компресорите ще се извърши с входящ контрол на стоки и материали, в деня на доставката им, в присъствие на представител на доставчика. След провеждането на входящ контрол ще се подпише двустранен приемо-предавателния протокол за доставката, без забележки.

5.3. Други изисквания
Предаването и приемането на компресорите да се извърши в склада на НЕК ЕАД на площадка Белене, с работно време от 09:00 часа до 17:00 часа, в делнични дни.
Този документ е собственост на НЕК ЕАД. Всяко позоваване, разгласяване и публикуване се разрешава единствено с писменото съгласие на собственика.
